हत्या के आरोपी रॉकी यादव को मिली जमानत, जेल के बाहर हुआ 'हीरो' जैसा स्वागत - The Siasat Daily
Home / Bihar News / हत्या के आरोपी रॉकी यादव को मिली जमानत, जेल के बाहर हुआ ‘हीरो’ जैसा स्वागत
हत्या के आरोपी रॉकी यादव को मिली जमानत, जेल के बाहर हुआ ‘हीरो’ जैसा स्वागत
October 22, 2016	Bihar News
बिहार: इलाके में अपना दबदबा जताने और अपनी नेतागिरी की धौंस दिखाने के खातिर रोडरेज की घटना में एक निहत्थे युवक की जान लेने वाले राकेश रंजन उर्फ़ रॉकी यादव को जमानत मिल गई है। यह जमानत पटना हाईकोर्ट ने शुक्रवार को सुनाये गए फैसले के आधार पर मिली है।
आपको बता दें कि 7 मई,2016 के दिन हुई गया में हुई घटना में एक युवक आदित्य सचदेवा द्वारा जदयू नेता बिन्दी यादव के बेटे रॉकी यादव की गाड़ी को ओवरटेक करने पर रॉकी यादव और आदित्य सचदेवा जो अपने दोस्तों के साथ किसी की बर्थडे पार्टी से लौट रहा था की आपस में बहस हो गई। बहस इस कदर बढ़ गयी की गुस्साए रॉकी ने आदित्य सचदेवा जोकि कक्षा 12 का छात्र था की गोली मरकर हत्या कर दी थी।
एक तरफ जहाँ रॉकी के जेल से बाहर आने पर उसके मित्रों और समर्थकों ने एक हीरो की तरह स्वागत किया है और पटाखे चलाकर मिठाईयां बाँट कर ख़ुशी जाहिर की है वहीँ आदित्य के परिवार ने जमानत को गलत बताते हुए कहा है कि हम चुप नहीं बैठेंगे और इंसाफ पाने के लिए लड़ाई जारी रखेंगे। इसके इलावा बिहार सरकार ने भी इस जमानत के खिलाफ सुप्रीम कोर्ट में अपील करने के तैयारी कर ली है।
Previous सऊदी अरब में फंसे 1100 भारतीयों की जल्द वापसी
Next जम्मू-कश्मीर- आतंकी बने नौजवानों को पुलिस जिंदा पकड़ने की कोशिश करें- महबूबा मुफ्ती